CELEX: 32018D0496
Language: hu
Date: 2018-03-22 00:00:00
Title: A Bizottság (EU) 2018/496 végrehajtási határozata (2018. március 22.) az üzemi és kereskedelmi szabályzatok és az iránymutatások kidolgozásához szükséges 2018-as éves prioritási lista létrehozásáról (EGT-vonatkozású szöveg. )

23.3.2018   
            
            
               HU
            
            
               Az Európai Unió Hivatalos Lapja
            
            
               L 81/83
            
         A BIZOTTSÁG (EU) 2018/496 VÉGREHAJTÁSI HATÁROZATA
   (2018. március 22.)
   az üzemi és kereskedelmi szabályzatok és az iránymutatások kidolgozásához szükséges 2018-as éves prioritási lista létrehozásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a villamos energia határokon keresztül történő kereskedelme esetén alkalmazandó hálózati hozzáférési feltételekről és az 1228/2003/EK rendelet hatályon kívül helyezéséről szóló, 2009. július 13-i 714/2009/EK európai parlamenti és tanácsi rendeletre (1) és különösen annak 6. cikke (1) bekezdésére,
   tekintettel a földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről szóló, 2009. július 13-i 715/2009/EK európai parlamenti és tanácsi rendeletre (2) és különösen annak 6. cikke (1) bekezdésére,
   mivel:
   
               (1)
            
            
               Az üzemi és kereskedelmi szabályzatok és iránymutatások kidolgozása és végrehajtása létfontosságú a belső energiapiac teljes integrációjához. A harmadik energiaügyi csomag (3) intézményi keretet hozott létre az üzemi és kereskedelmi szabályzatok kidolgozásához azzal a céllal, hogy – ahol szükséges – harmonizálja az elektromos- és gázhálózatot irányító műszaki, üzemeltetési és piaci szabályokat. E célból az Energiaszabályozók Együttműködési Ügynöksége (ACER), az Átvitelirendszer-üzemeltetők Európai Hálózatai (ENTSO-k) és a Bizottság szorosan együttműködnek az üzemi és kereskedelmi szabályzatok kidolgozásában érintett minden féllel.
            
         
               (2)
            
            
               A 714/2009/EK és a 715/2009/EK rendelet 8. cikkének (6) bekezdése határozza meg azokat a területeket, amelyekre vonatkozóan üzemi és kereskedelmi szabályzatokat lehet kidolgozni. Az üzemi és kereskedelmi szabályzatok kidolgozásának lehetőségén kívül a Bizottság dönthet úgy is, hogy a 714/2009/EK rendelet 18. cikkének (1), (2) és (3) bekezdésében, valamint a 715/2009/EK rendelet 23. cikkének (1) bekezdésében meghatározott területekre vonatkozóan dolgoz ki iránymutatásokat. A 714/2009/EK rendelet 6. cikke (1) bekezdésének és a 715/2009/EK rendelet 6. cikke (1) bekezdésének megfelelően a Bizottságnak először egy éves prioritási listát kell létrehoznia azokról a területekről, amelyekre az üzemi és kereskedelmi szabályzatok kidolgozásának ki kell terjednie.
            
         
               (3)
            
            
               A nyilvános konzultáció (4) során az érintett felek többsége támogatta a már folyamatban lévő munkák prioritási rendjének megállapítását, és hangsúlyozta az elfogadott üzemi és kereskedelmi szabályzatok és iránymutatások megfelelő és jól összehangolt végrehajtásának jelentőségét, melynek során biztosított az érintett felek strukturált bevonása. Néhány válaszadó jelezte, hogy a jövőben szükséges lehet megfontolni az elfogadott üzemi és kereskedelmi szabályzatok és iránymutatások módosítását.
            
         
               (4)
            
            
               Figyelembe véve az érintett felek válaszait és tekintettel az energiapiac szerkezetére vonatkozó kezdeményezés összefüggésében indítandó jövőbeli jogalkotási kezdeményezésekre, a belső energiapiac teljes integrációjához szükséges különböző intézkedésekre, valamint arra, hogy az üzemi és kereskedelmi szabályzatok és iránymutatások végrehajtásához jelentős erőforrásokra van szükség valamennyi érintett fél – köztük az Európai Bizottság, az ACER, az ENTSO-k és más érdekelt felek – részéről, a prioritási lista nem egészült ki újabb területekkel,
            
         ELFOGADTA EZT A HATÁROZATOT:
   1. cikk
   A Bizottság megállapítja, hogy a 2018. évre vonatkozóan nem kerültek meghatározásra új területek az elektromos- és gázhálózatokra vonatkozó üzemi és kereskedelmi szabályzatok és iránymutatások kidolgozása tekintetében.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2018. március 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 211., 2009.8.14., 15. o.
   
   
      (2)  HL L 211., 2009.8.14., 36. o.
   
   
      (3)  A harmadik energiaügyi csomag a következőkből áll: az Európai Parlament és a Tanács 2009/72/EK irányelve (2009. július 13.) a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről (HL L 211., 2009.8.14., 55. o.), az Európai Parlament és a Tanács 2009/73/EK irányelve (2009. július 13.) a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről (HL L 211., 2009.8.14., 94. o.), a 714/2009/EK és a 715/2009/EK rendelet és az Európai Parlament és a Tanács 713/2009/EK rendelete (2009. július 13.) az Energiaszabályozók Együttműködési Ügynöksége létrehozásáról (HL L 211., 2009.8.14., 1. o.).
   
      (4)  A konzultációra adott válaszok az alábbi weboldalon találhatók: https://ec.europa.eu/info/consultations/public-consultation-priorities-network-codes-and-guidelines-2018-based-article-6-1-regulation-ec-no-714-2009-and-regulation-ec-no-715-2009_en